ߞߐ߲ߘߍ

ߞߐ߲ߘߍ ߦߋ߫ ߛߌ ߘߏ߫ ߟߋ߬ ߘߌ߫ ߊߝߙߌߞߌ߬ ߕߟߋ߬ߓߋ ߘߐ߫߸ ߡߍ߲ ߦߋ߫ ߟߊ߫ ߟߊ߫ ߡߐ߰ ߛߌߦߊߡߊ߲߫ ߠߎ߫ ߟߊ߫ ߖߡߊ߬ߣߊ ߢߌ߲߬ ߠߎ߬ ߘߐ߫: ߖߌ߬ߣߍ߫߸ ߡߊ߬ߟߌ߸ ߛߙߊ߬ߟߏ߲߫߸ ߟߌߓߋߙߌߦߊ߫߸ ߞߘߏߥߊߙߌ߫߸ ߛߣߍ߬ߜ߭ߊߟߌ߫߸ ߓߙߎߞߌߣߊ߫ ߝߊ߬ߛߏ߫߸ ߜ߭ߊ߲ߓߌ߫߸ ߊ߬ ߣߌ߫ ...߷ ߞߐ߲ߘߍ ߕߍ߫ ߞߟߌ߫ ߟߊ߫ ߢߊ߫ ߞߋߟߋ߲߫ ߡߊ߬ ߞߊ߬ߝߏ ߏ߬ ߟߎ߬ ߓߍ߯ ߘߐ߫: ߞߐ߲ߘߍ߸ ߞߐߣߍ߸ ߞߐߣߋ߸ ߞߏߣߋ߸ ߊ߬ ߣߌ߫ ...߷

 ߝߐߓߏߟߏ߲ߟߐ߲ߘߐߦߊ 
ߞߐ߲ߘߍ : ߏ߬ ߝߐ߫ ߢߊ߫ ߓߘߍ ߟߋ߬ ߞߏ߫ ( ߞߐ߲߬ ߘߋ߲) ، ߢߜߊ߬ ߡߛߏ߬ ߞߐ߯ߣߍ߲ ߘߏ߫ ߟߋ߬ ߕߐ߯ ߕߘߍ߬ ߞߏ߫ : (ߞߐ߲߬) ߸ ߊ߬ ߟߊ߫ ߛߋߒߞߏߟߦߊ ߥߙߊ߬ ߞߏ߬ߖߎ߮ ߡߊ߬ ߸ ߡߍ߲ ߓߊ߯ ߊ߬ ߘߋ߲ ߘߏ߫ ߓߏ߲߫ ߞߙߐ߬ߕߍ ߟߊ߫ ߥߟߊ߫ ߞߟߏ ߟߊ߫ ߸ߥߟߊ߫ ߞߊ߬ ߓߐ߫ ߊ߬ ߞߊ߲ߡߊ߬ ߛߎߦߊ ߟߊ߫ ߸ ߤߊߡߊ߲ߕߍ߫ ߞߊ߬ ߗߍߒߞߣߐ ߞߍ߫ ߊ߬ ߘߋ߲ ߞߎ߲߬، ߡߐ߱ ߓߊ߯ ߏ߬ ߝߋ߲-ߋ-ߝߋ߲߫ ߞߍ߫ ߸ ߞߏ߫ ߕߍ߫ ߞߍ߫ ߟߴߊ߬ߟߋ߬ ߘߋ߲ ߠߊ߫ ߘߋ߬߸ ߏ߬ ߕߌ߰ ߖߍ߬ߘߍ ߟߋ߬ ߛߊ߬ߕߐ߬ ߛߊ߲ߞߌߘߊ߲߫߸ ߓߊ ߊ߬ ߣߴߊ߬ ߞߍ߫ ߟߊ߫ ߛߋߒߞߏߟߊ ߟߋ߬ ߘߋ߲ ߠߊ߫ ߸ ߡߍ߲ ߕߍ߫ ߖߎ߯ߡߊ߲߫ ߥߊ߬ߣߌ߲߬ߞߋ߬ ߟߊ߫ ߡߐ߰ ߛߌ߫ ߢߍ߫ ߝߏ߫ ߡߍ߲ ߓߊ߯ ߊ߬ ߞߴߊ߬ ߟߊ߫ ߥߟߴߊ߬ ߘߋ߲ ߠߊ߫ ، ߊ߬ ߞߊ߬ ߘߋ߲ߞߍ߫ ߞߋߟߋ߲߫ ߠߋ߬ ߛߐ߬ߘߐ߲߬ ߸ ߏ߬ ߕߐ߯ ߞߏ߫ : ( ߕߊߡߎߙߊ߫) ߸ ߊ߬ ߣߌ߫ ߘߋ߲ߡߛߏ߫ ߛߌߦߊߡߊ߲߫ ، ߊ߬ ߘߋ߲ߞߍ ߏ߬ ߖߘߌ߫ ߘߊ߫ ߞߊ߬ ߘߋ߲ߞߍ ߓߌߦߙߌߞߊ ߛߐ߬ߘߐ߲߬ ߸ ߊ߬ߟߋ߬ ߡߛߏ߬ߞߘߐ߬ߓߊ߫ ߛߋߒߞߏߟߊ ߖߍ߬ߘߍ ߟߋ߬ ߞߵߊ߬ ߡߊ߬ߡߊ߬ߙߋ߲߬ ߥߙߍ ߏ߬ ߓߍ߯ ߟߊߡߐ߬߸ ߊ߬ ߘߏ߲߬ ߞߊ߬ ߛߌ߬ ߖߊ߲߬ߓߊ߫ ߟߋ߫ ߛߐ߬ߘߐ߲߬ ߞߵߊ߬ ߛߋ߲ߛߋ߲ߛߋ߰ߟߋ߲ ߦߋ߫ ߸ ߏ߬ ߓߍ߯ ߕߘߍ߬ ߞߟߌ߫ ߟߊ߫ ߟߋ߬ ߞߏ߫ ( ߞߐ߲߬ ߘߋ߲ ߠߎ߬) ߸ ߏ߬ ߟߋ ߝߐ߫ ߢߊ ߣߊ߬ߣߍ߲߬ ߞߍ߫ ߟߊ߫ ߞߏ߫ : (ߞߐ߲ߘߍ ߟߎ߬) 
ߡߐ߱ ߟߎ߬ ߦߟߌߓߌߟߊ ߞߐߛߐ߲߬ ߞߏ߫ ߡߐ߰ ߕߍ߫ ߞߏ߫ ߖߎ߯ ߛߎߡߊ߲߫ ߠߴߊ߬ߟߋ߬ ߘߋ߲ ߠߎ߬ ߡߊ߬ ߸ ߞߐ߲߬ ߞߊ߬ ߞߌ߬ߘߌ߲ ߓߌ߬ߟߴߊ߬ ߓߐ߲ߛߐ߲ ߓߍ߯ ߞߊ߲ߠߊ߫ ߞߵߏ߬ ߞߵߊ߬ߟߎ߬ ߕߐ߰ߡߊ߬ߛߙߋ ߘߌ߫ ߸ ߞߌ߲߬ߘߊ ߏ߬ ߓߊ߯ ߦߋ߫ ߡߍ߲ ߞߊ߲ߠߊ߫ ߛߍߣߍ߲߬ ߓߍ߯ ߘߴߏ߬ ߟߊߕߏ߫ ߞߊ߲ ߞߍ߫ ߞߏ߫ ߞߐ߲߬ ߘߋ߲ ߠߋ߬ ߣߌ߲߬ ، ߡߛߏ߬ߞߘߐ߬ߓߊ߫ ߣߊ߬ ߘߴߊ߬ ߟߊ߫ ߛߎߦߊ ߣߌ߫ ߛߋߒߞߏߟߦߊ ߓߍ߯ ߟߊߕߊ߬ߡߌ߲߬ ߊ߬ ߘߋ߲ߞߍ߫ ߕߊߡߎߙߊ߫ ߡߊ߬ ߸ ߏ߬ ߞߍ߫ ߘߊ߫ ߛߏߡߊ߫ ߓߟߋߓߟߋ߫ ߣߌ߫ ߛߏߡߊ ߕߐ߭ ߟߎ߬ ߞߊ߬ߟߊ ߘߌ߫ ߸ ߛߋߒߞߏߟߊ ߡߍ߲ ߓߊ߯ ߊ߬ ߕߏߟߏ߲߫ ߊ߬ ߟߊ߫ ߸ ߊ߬ ߘߴߏ߬ ߞߛߊ ߥߎߙߊ߫߸ ߏ߬ ߞߘߐ ߟߋ߬ ߞߏ߫ ߊ߬ ߘߴߏ߬ ߟߊ߫ ߛߏߡߦߊ߫ ߘߙߌߞߌ ߣߴߊ߬ ߟߊ߫ ߛߎߦߊ ߓߍ߯ ߕߊ߬ ߊ߬ ߓߟߏ߫ ߢߍߣߍ߲ߎ߲߫ ߸ ߊ߬ ߝߐߣߍ߲߫ ߊ߬ ߡߊ߬ ߏ߬ ߟߋ ߘߐ߫ ߞߏ߫ : ( ߞߛߊ ߥߎߙߊ߫) ، ߞߵߏ߬ ߞߴߊ߬ ߖߊ߬ߡߎ߲ ߘߏ߫ ߘߌ߫ ߸ ߞߊ߬ ߕߊߡߎߙߊ߫ ߕߐ߮ ߝߣߊ߫ ߞߵߊ߬ߟߎ߫ ߖߊ߬ߡߎ߲ ߘߌ߫ ߸ ߏ߬ ߕߎ߬ߡߊ ߊ߬ ߦߋ߫ ߝߐ ߡߍ߲ ߞߍ߫ ߟߴߊ߬ߟߎ߫ ߡߊ߬ ߞߏ߫ ߞߐ߲߬ ߘߋ߲ ߠߎ߬ ߸ߏ߬ ߓߘߊ߫ ߞߵߊ߬ߟߎ߬ ߛߌ ߘߌ߫ ߸ ߓߊ߬ߙߌ߬ ߘߋ߬ߙߌ ߞߊ߬ ߞߐ߲߬ߘߋ߲ ߏ߬ ߝߐ߫ ߢߊ߫ ߞߍ߫ ߞߐ߲ߘߍ ߘߌ߫ ߸ߏ߰ ߕߋ߲߬ ߤߊߟߌ߫ ߓߌ߬. ߊ߬ ߦߋ߫ ߝߐ߫ ߟߊ߫ ߞߐ߲ߘߍ ߟߎ߬ ߡߊ߬ ߡߊ߲߬ߘߋ߲߬ ߖߡߊߣߊ߫ ߘߏ߫ ߟߎ߫ ߘߐ߫ ߞߏ߫ ߖߊ߬ߙߊ. 

 ߡߐ߰ߘߐ߬ߜߍ ߟߎ߬ 
ߛߏ߰ߟߏ߲߬ ߞߐ߲ߘߍ߫
ߦߌߟߡߊ:ߊߝߙߌߞߌ߬ ߛߌ
ߦߌߟߡߊ:ߝߊ߬ ߟߊ߲ߓߋ